A fhir théid i dTír Chonaill
Gofraidh Fionn Ó Dálaigh cct.
A fhir théid i dTír Chonaill
go tír an ríogh romholaim,
clúm mín tres gach maoilinn dí
aoibhinn an tír i dtéighe.
Aoibhne dhuit-se ná dhamh-sa,
ag féachain na bhfearann-sa,
an clár ubhlach groigheach glan
Murbhach Is Oileach d'fhéachadh.
Do-chífe Magh n-úr n-Eine
na learg n-áluinn n-aingleidhe
's an Éirne dá n-éir ealta;
budh céim d'éirghe aigeanta.
Do-chífe Eas Ruaidh rámhach
na sruth mbreacach mbradánach
is Síodh Aodha ós an tráigh the;
caomha na cláir ad-chífe.
Do-fheadar badh aoibhinn lat
na fuinn-se d'fhéachain umat;
do-cím ort dá aithle soin
tocht go faighthe mín Murbhaigh.
Do-chí uait Éirne i-le
's na cnuic corra ós chionn Éirne
buinne síothbhán nach searg guil
's gach learg do mhíonchlár Murbhuigh.
'San bhailei-se do bhunadh
bhíos mo chara Conchobhar,
lucht deigheoil 'n-a chaithir chuirr
do mhaithibh ceineoil Chonuill.
Sochraide óg nar ob cath
rí an tuaisgirt go n-a theaghlach
beir sgéala uaim dá oireacht;
déana thuaidh mo theachtaireacht.
Cleamhnas ar deis duine féin
is altrannas i n-imgcéin,
innis d'fhaghlaidh na n-oirear
gurb amlaidh do horduigheadh.
Do-ním-se an dara ní díbh
do mhac Aodha, don airdrígh,
do chéibh na mbachlannas mbog
altrannas i gcéin cleachtfad.
Mar tá mé dá mhalaigh dhuibh
fa chuing altrannais uasail
bídh mo chroidhe leis an gcuing
do rígh Doire, d'Ú Dhomhnuill.
A chur dhamh tar gach nduine
innis d'airdrígh Toraighe
ó Aoibhill chneisshing Chliach Mháil
do dhleisinn a fhiach d'fhagháil.
Inghean mhiochuir Mheic Uilliam,
folt barrbhuidhe bachaillfhiar,
's glór coimseach bádhach banda,
goillseach nárach neamhGhallda.
Fiarfaigh dhamh-sa dá deirc mhoill
cionnus dhíolfas Ó Domhnaill
a bheith ag craoibh Ché 'n-a chairt
mé i ngach laoidh dá labhairt.
A fhir théid don Mhumhain mhóir
i dtigh Thaidhg as fhearr th'onóir,
ionnsaigh magh na múr sona
gabh go dún Í Dhonnchadha. A fhir.